Απονομή Κύριας Σύνταξης λόγω Θανάτου Ασφαλισμένου Ιδιωτικού Τομέα
Απονομή κύριας σύνταξης λόγω θανάτου ασφαλισμένου
Αίτηση Απονομής κύριας σύνταξης λόγω θανάτου ασφαλισμένου.
Ηλεκτρονική υποβολή αίτησης για απονομή κύριας σύνταξης λόγω θανάτου ασφαλισμένου
Για την υποβολή της ηλεκτρονικής αίτησης μέσω του gov.gr και της ιστοσελίδας του Φορέα, είναι απαραίτητη η πιστοποίηση του αιτούντα. Ο αιτών συμπληρώνει τα δικαιοδόχα μέλη, καθώς και τις απαραίτητες πληροφορίες που χρειάζονται για την υποβολή της αίτησής του.
Ο θανών ασφαλισμένος να είχε πραγματοποιήσει συγκεκριμένο χρόνο ασφάλισης (που απαιτείται για τη συνταξιοδότησή του εξ ιδίου δικαιώματος ή ανικανότητας), όπως αυτός ορίζεται από τον απονέμοντα Φορέα.
Τα τέκνα (νόμιμα, νομιμοποιηθέντα, αναγνωρισθέντα, υιοθετηθέντα και όσα εξομοιώνονται με αυτά), να είναι άγαμα
Τα τέκνα να μην έχουν συμπληρώσει το 24ο έτος της ηλικίας τους.
Η ηλικιακή προϋπόθεση δεν ισχύει αν κατά το χρόνο του θανάτου του ασφαλισμένου τα τέκνα είναι άγαμα και ανίκανα για κάθε βιοποριστική εργασία, εφόσον η ανικανότητά τους επήλθε πριν από την συμπλήρωση του 24ου έτους της ηλικίας τους.
Ο γάμος/σύμφωνο συμβίωσης θα πρέπει θα έχει ελάχιστη διάρκεια τρία (3) έτη από τη σύναψή του μέχρι την ημερομηνία θανάτου.
Η προϋπόθεση της διάρκειας του γάμου δεν ισχύει όταν: i. Ο θάνατος οφείλεται σε ατύχημα που προήλθε πρόδηλα και αναμφισβήτητα εξαιτίας της υπηρεσίας (κατά τις διατάξεις που ισχύουν για τους ασφαλισμένους στους π. Φορείς που εντάχθηκαν στον e ΕΦΚΑ, πρόκειται για τις περιπτώσεις ατυχήματος που χαρακτηρίζεται εργατικό) ή σε ανθρωποκτονία. ii. Κατά τη διάρκεια του γάμου γεννήθηκε ή με το γάμο νομιμοποιήθηκε, αναγνωρίστηκε ή υιοθετήθηκε τέκνο. Σύμφωνα με το όλο πνεύμα των διατάξεων του άρθρου 1463 του Α.Κ. και επ., πλήρης εξομοίωση του γεννημένου χωρίς γάμο τέκνου με τέκνο γεννημένο σε γάμο επιτυγχάνεται όταν παράλληλα με την αναγνώριση (εκούσια ή δικαστική) συναφθεί και γάμος των γονέων. iii. Η χήρα κατά το χρόνο του θανάτου τελούσε σε κατάσταση εγκυμοσύνης, η οποία δεν διεκόπη και γεννήθηκε ζων τέκνο. iv. Συντρέχει η περίπτωση ανασύστασης προϋπάρξαντος γάμου. Ο αρχικός και ο εξ ανασυστάσεως γάμος, κατά τη διάρκεια του οποίου απεβίωσε ο σύζυγος, πρέπει να έχουν διαρκέσει συνολικά τουλάχιστον πέντε έτη, ο δε εξ ανασυστάσεως πρέπει να είχε διάρκεια τουλάχιστον έξι μηνών.
Για το διαζευγμένο σύζυγο η ελάχιστη διάρκεια του έγγαμου βίου είναι δέκα (10) έτη, μέχρι τη λύση του γάμου με αμετάκλητη δικαστική απόφαση.
Το συνολικό ετήσιο ατομικό φορολογητέο εισόδημα της/του διαζευγμένης/νου συζύγου να μην υπερβαίνει το διπλάσιο του ετήσιου ποσού του επιδόματος Κοινωνικής Αλληλεγγύης Ανασφαλίστων Υπερηλίκων που καταβάλλεται από τον Ο.Γ.Α.. Προσοχή: οι προϋποθέσεις για τον διαζευγμένο/νη σύζυγο ισχύουν σωρευτικά.
Για τη ψηφιακή υποβολή αίτησης θα χρειαστεί ο αιτών να κάνει χρήση των προσωπικών κωδικών πρόσβασης στο Taxisnet, τον ΑΜΚΑ και τα στοιχεία του θανόντος (ΑΦΜ, ΑΜΚΑ).
Να μην έχει τελεστεί άλλος γάμος ή συναφθεί άλλο σύμφωνο συμβίωσης για τον επιζώντα/διαζευγμένο σύζυγο ή το έτερο μέρος του συμφώνου συμβίωσης.
Για το διαζευγμένο σύζυγο, ο οποίος αιτείται τη σύνταξη, το διαζύγιο να μην οφείλεται σε ισχυρό κλονισμό της έγγαμης συμβίωσης υπαιτιότητας του.
Ο/η θανών/ούσα ασφαλισμένος/η (πρώην σύζυγος), κατά τη στιγμή του/της θανάτου του/της, να κατέβαλλε ή να υποχρεούτο να καταβάλλει διατροφή που είχε καθοριστεί είτε με δικαστική απόφαση είτε με σύμβαση μεταξύ των πρώην συζύγων.
Η διαδικασία αφορά στην απονομή κύριας σύνταξης στα δικαιούχα μέλη των οικογενειών (χήρα-ος/έτερο μέρος του συμφώνου συμβίωσης, νόμιμα, νομιμοποιηθέντα, αναγνωρισθέντα, υιοθετηθέντα τέκνα και όσα εξομοιώνονται με αυτά και διαζευγμένη/ο σύζυγο, υπό προϋποθέσεις), λόγω θανάτου ασφαλισμένου.
Δικαιολογητικά που σχετίζονται με την ασφάλιση.
Άδεια παραμονής σε ισχύ ή βεβαίωση κατάθεσης δικαιολογητικών για την έκδοσή της
Φωτοτυπία της σελίδας του βιβλιαρίου Τράπεζας ή ΕΛ.ΤΑ.
Φωτοαντίγραφο του τελευταίου εκκαθαριστικού σημειώματος της Εφορίας
Ληξιαρχική Πράξη γάμου, η οποία προϋποθέτει την καταχώρηση του γεγονότος του θρησκευτικού ή πολιτικού γάμου στο Ληξιαρχείο του Δήμου που πραγματοποιήθηκε σύμφωνα με τον ν. 344/1976.
Απόσπασμα ληξιαρχικής πράξης Συμφώνου Συμβίωσης.
Πιστοποιητικό καταβολής διατροφής από τον θανόντα / -ούσα κατά τον χρόνο θανάτου (π.χ. δικαστική απόφαση, ιδιωτικό συμφωνητικό, δήλωση φορολογίας εισοδήματος του έτους θανάτου)
Πιστοποιητικό οικογενειακής κατάστασης από το Δημοτολόγιο, όπου ο πολίτης διατηρεί την οικογενειακή μερίδα του.
Η διαδικασία αφορά στην έκδοση πιστοποιητικού εγγυτέρων συγγενών, το οποίο συνδέεται με την εξ αδιαθέτου κληρονομική διαδοχή του αποβιώσαντος και κληρονομούμενου και νοούμενο ως πιστοποιητικό προσωπικής και οικογενειακής καταστάσεως, συνιστά πιστοποιητικό εμπιστευτικού χαρακτήρα. Xορηγείται σε τρίτους μόνο όταν εκείνοι θεμελιώνουν την ύπαρξη εννόμου συμφέροντος. Η έκδοσή του διενεργείται μόνο μια φορά και σε κάθε μετέπειτα αίτημα χορηγείται προς τους νόμιμους δικαιούχους ακριβές φωτοαντίγραφο.
Η διαδικασία αφορά στην πιστοποίηση της στρατολογικής κατάστασης ή την πιστοποίηση όλων ή μερικών στρατολογικών μεταβολών. Για το σκοπό αυτό εκδίδεται πιστοποιητικό από την αρμόδια Στρατολογική Υπηρεσία, λαμβανομένων υπ΄όψη των διατάξεων περί προστασίας του ατόμου από την επεξεργασία δεδομένων προσωπικού χαρακτήρα. Για την απόφαση περί της αναγραφής σε αυτό όλων ή μερικών μεταβολών, εφόσον δεν προκύπτει ρητά από την αίτηση, λαμβάνεται υπ όψη ο σκοπός χρήσης του πιστοποιητικού. Το πιστοποιητικό εκδίδεται αυθημερόν και αποστέλλεται στον ενδιαφερόμενο με τον τρόπο που ο ίδιος έχει επιλέξει. Ενδέχεται ωστόσο να απαιτηθεί μεγαλύτερο χρονικό διάστημα σε περίπτωση που ελλείπουν στρατολογικές μεταβολές από το στρατολογικό μητρώο του αιτούντος.
Ληξιαρχική Πράξη Θανάτου, η οποία χορηγείται στους εγγύτερους συγγενείς του/της θανόντος/θανούσης, εφόσον έχει συνταχθεί σύμφωνα με το ν.344/1976 όπως ισχύει.
Πιστοποιητικό του αρμόδιου Πρωτοδικείου περί μη λύσεως του γάμου, ή περί μη ασκήσεως αγωγής ακύρωσης του γάμου.
Αφορά τους Έλληνες της αλλοδαπής και τους αλλοδαπούς. Φωτοαντίγραφο διαβατηρίου μπορούν να καταθέσουν και οι Έλληνες που κατοικούν στην Ελλάδα εναλλακτικά της αστυνομικής ταυτότητας, εφόσον το επιθυμούν.
Κατατίθεται εφόσον ζητηθεί η αναγνώριση πλασματικών χρόνων στρατού
Για τους αλλοδαπούς τρίτων χωρών εκτός Σένγκεν, που κατοικούν μόνιμα στην Ελλάδα, απαιτείται και άδεια παραμονής σε ισχύ την ημερομηνία κατάθεσης της αίτησης ή βεβαίωση κατάθεσης δικαιολογητικών για την έκδοση παραμονής.
Φωτοαντίγραφο πρώτης σελίδας βιβλιαρίου τράπεζας με τον αριθμό λογαριασμού, το IBAN και το όνομα του δικαιούχου ή σε περίπτωση ανήλικου τέκνου, του γονέα. Σημείωση: ο Λογαριασμός πρέπει να έχει πρώτο όνομα αυτό του δικαιούχου και να είναι ενεργός
Σε περίπτωση που το πιστοποιητικό δεν προσκομιστεί, θα ακολουθηθούν οι προβλεπόμενες διαδικασίες περί αυτεπάγγελτης αναζήτησης δικαιολογητικών.
Πιστοποιητικό πλησιέστερων συγγενών του Δήμου που να αναφέρει ότι ο γάμος δεν λύθηκε ή ακυρώθηκε δικαστικώς. Αφορά τις περιπτώσεις όπου δικαιούχος είναι ο/η σύζυγος. Το πιστοποιητικό συνδέεται με την εξ αδιαθέτου κληρονομική διαδοχή του αποβιώσαντος και κληρονομούμενου και νοούμενο ως πιστοποιητικό προσωπικής και οικογενειακής καταστάσεως, συνιστά πιστοποιητικό εμπιστευτικού χαρακτήρα. Xορηγείται σε τρίτους μόνο όταν εκείνοι θεμελιώνουν την ύπαρξη εννόμου συμφέροντος. Η έκδοσή του διενεργείται μόνο μια φορά και σε κάθε μετέπειτα αίτημα χορηγείται προς τους νόμιμους δικαιούχους ακριβές φωτοαντίγραφο.
Κατατίθεται από τον διαζευχθέντα σύζυγο.
Πιστοποιητικό οικογενειακής κατάστασης του θανόντα
Για διαζευγμένους και άλλους δικαιούχους
Όλα τα πρωτότυπα ασφαλιστικά στοιχεία π.ΙΚΑ - ΕΤΑΜ και τυχόν άλλων φορέων
Σε περίπτωση που το πιστοποιητικό δεν προσκομισθεί, θα ακολουθηθούν οι προβλεπόμενες διαδικασίες περί αυτεπάγγελτης αναζήτησης δικαιολογητικών.
Η αναζήτηση του αντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Κατάθεση από τον αιτούντα (δια ζώσης ή ταχυδρομικά)
Απονομή κύριας σύνταξης θανάτου ασφαλισμένου ιδιωτικού τομέα
Με την υποβολή, ο αιτών θα πάρει αριθμό πρωτοκόλλου, ο οποίος λαμβάνεται υπόψη κατά την επεξεργασία του συνταξιοδοτικού αιτήματος.
Αυτεπάγγελτη αναζήτηση και κατάργηση της έκδοσης δικαιολογητικών για τη διεκπεραίωση διοικητικών διαδικασιών
Κατάργηση της έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών.
Τροποποίηση της υπ’ αρ. 19173/8-4-2025 κοινής απόφασης των Υπουργών Εσωτερικών και Ψηφιακής Διακυβέρνησης «Κατάργηση έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών» (Β’ 1783).
Ο αιτών τη σύνταξη θανάτου μπορεί να καταθέσει αίτηση θεραπείας κατά της διοικητικής απόφασης συνταξιοδότησης, εντός εξήντα ημερών (60) από την παραλαβή της.
Υποβολή ηλεκτρονικής αίτησης συνταξιοδότησης λόγω θανάτου ασφαλισμένου από τα δικαιοδόχα μέλη μέσω της σχετικής εφαρμογής του e-ΕΦΚΑ.
Ο αιτών υποβάλει την ηλεκτρονική αίτηση, στη συνέχεια την εκτυπώνει και μαζί τα ζητούμενα δικαιολογητικά, την καταθέτει στην αρμόδια Διεύθυνση Συντάξεων προκειμένου να πρωτοκολληθεί και να χρεωθεί.
Γίνεται καταμέτρηση του χρόνου ασφάλισης με βάση τα στοιχεία που τηρούνται στον Φορέα. Σε περίπτωση που τα στοιχεία του Φορέα είναι ελλιπή, μπορεί να ζητηθεί η προσκόμιση επιπλέον δικαιολογητικών, όπως ασφαλιστικά βιβλιάρια, βεβαιώσεις ασφάλισης, αναγνώριση καταβληθεισών εισφορών.
Αναζήτηση χρόνου διαδοχικής ασφάλισης από τις Διευθύνσεις που έχουν αρμοδιότητα πιστοποίησης χρόνου.
Σε περίπτωση που δεν συμπληρώνονται οι ελάχιστες χρονικές προϋποθέσεις για θεμελίωση δικαιώματος, μπορεί να γίνει εξαγορά χρόνου στρατιωτικής θητείας για θεμελίωση δικαιώματος. Δικαίωμα αναγνώρισης του χρόνου στρατιωτικής υπηρεσίας του θανόντα ασφαλισμένου, έχουν, υπό προϋποθέσεις, η επιζώσα σύζυγος, το έτερο μέρος του συμφώνου συμβίωσης και τα τέκνα του θανόντος.
Γίνεται έλεγχος καταβολής ασφαλιστικών εισφορών, ύπαρξης οφειλών: από τον εργοδότη, στην περίπτωση των μισθωτών ή/και από τον ίδιο τον ασφαλισμένο εάν ήταν αυτοαπασχολούμενος/ελεύθερος επαγγελματίας.
Όταν ολοκληρωθεί ο συνταξιοδοτικός φάκελος με όλα τα δικαιολογητικά και στοιχεία, γίνεται έλεγχος εάν ο Φορέας που επεξεργάζεται την αίτηση είναι ο αρμόδιος απονέμων στην περίπτωση διαδοχικής ασφάλισης, ή εάν πληρούνται οι προϋποθέσεις για την απονομή σύνταξης στην περίπτωση που δεν υπάρχει χρόνος ασφάλισης σε άλλο Φορέα.
Εκδίδεται η συνταξιοδοτική απόφαση απονομής σύνταξης λόγω θανάτου ασφαλισμένου στην οποία αναφέρεται η θεμελίωση, το ποσό της σύνταξης, το ποσό τυχών οφειλών και η ημερομηνία καταβολής.
Καταβολή της σύνταξης λόγω θανάτου και τυχών αναδρομικών ποσών συντάξεων στον τραπεζικό λογαριασμό που έχει δηλώσει ο ασφαλισμένος.
Για κάθε δικαιοδόχο μέλος υποβάλλονται ξεχωριστές αιτήσεις.
Η επιζώσα σύζυγος, το έτερο μέρος του συμφώνου συμβίωσης, εφόσον έχουν συμπληρώσει το 60ό έτος της ηλικίας τους δικαιούνται να αναγνωρίσουν το χρόνο στρατιωτικής υπηρεσίας ασφαλισμένου. Στις συντάξεις λόγω θανάτου δεν προβλέπεται η αναγνώριση άλλων πλασματικών χρόνων, ούτε λαμβάνονται υπόψη τυχόν χρόνοι επιδοτούμενης ανεργίας ή ασθένειας.
Στην περίπτωση της διαδοχικής ασφάλισης, εάν ο Φορέας που επεξεργάζεται την αίτηση δεν είναι ο αρμόδιος τότε διαβιβάζει για κρίση συνταξιοδοτικού δικαιώματος στον επόμενο Φορέα με τις περισσότερες ημέρες ασφάλισης.
Το ποσό της σύνταξης καθορίζεται από το ποσοστό που δικαιούται κάθε μέλος της οικογένειας, όπως αυτό ορίζεται από τις διατάξεις του αρ. 12 του Ν. 4387/16.
Το δικαίωμα σε σύνταξη λόγω θανάτου αρχίζει από την πρώτη ημέρα του μήνα που έπεται της ημερομηνίας θανάτου. Όμως, εάν η αίτηση συνταξιοδότησης για την αιτία αυτή κατατεθεί πολύ μεταγενέστερα, η έναρξη συνταξιοδότησης δεν μπορεί να ανατρέξει σε χρονικό διάστημα μεγαλύτερο από ένα έτος πριν από το τέλος του μήνα στον οποίο υποβάλλεται η αίτηση συνταξιοδότησης .
Εάν ο αυτοαπασχολούμενος/ελεύθερος επαγγελματίας έχει οφειλές άνω των ορίων που ορίζονται με το άρθρο 61 του ν.3863/10, δίνεται προθεσμία 2 μηνών για εξόφληση του υπερβάλλοντος ποσού από την ημερομηνία του αποδεικτικού κατάθεσης της αίτησης συνταξιοδότησης.
Υποβολή ηλεκτρονικής αίτησης συνταξιοδότησης
Κατάθεση αίτησης και λοιπών δικαιολογητικών
Έλεγχος συμπλήρωσης συνταξιοδοτικών προϋποθέσεων
Εγχειριδίο οδηγιών ηλεκτρονικής υποβολής συνταξιοδότησης.